Il Parlament dal Aragon al à acetât la presentazion de propueste di leç su lis lenghis fate indenant dal Partît Socialist (PSOE). A votâ par che il test al sedi esaminât de Aule, in plui dai socialiscj, a son stâts Izquierda Unida (IU) e Chunta Aragonesista (ChA). Il Partît Aragonês (PAR), aleât di guvier dai socialiscj, al à sielt di astignîsi dal moment che nol condivît cierts contignûts de leç. I unics a votâ cuintri a son stâts i popolârs (PP). Il test al ricognòs un pôcs di dirits linguistics ai citadins de Franja che a fevelin par catalan e a chei des valadis pirenaichis che a doprin l’aragonês. Lis dôs lenghis, dut câs, no vegnin ricognossudis tant che couficiâls intai teritoris là che a son feveladis, come che invezit e domande la Chunta Aragonesista.
Font: Món Divers, 08/10/09
fur_Latn cat_Latn